वडोदरा। अलकापुरी सर्किट हाउस के पास रविवार की देर रात कार की चपेट में 2 साइकिल सवार युवक आ गए। कार का चालक फरार हो गया, बाद में जब कार की जांच की गई, तो उसमें से नशे में धुत्त 3 युवतियां मिली। ये युवतियां एक स्पॉ में काम करती हैं। कार का मालिक धर्मेंद्र रमेश पटेल है, जो कार चला रहा था। पुलिस ने उसकी तलाश शुरू कर दी है। कार 100 की स्पीड में थी…
प्रत्यक्षदर्शियों के अनुसार रविवार की देर रात अखिलेश जमाहीर यादव और रणजित भीम बहादुर बीस्ट घर जा रहे थे। तभी एक वारना कार तेजी से उनके करीब आई और उन्हें टक्कर मारते हुए निकल गई। इससे दोनों साइकिल सवार हवा में गुलाटी मारते हुए बुरी तरह से गिर पड़े। दुर्घटना होते ही कार चालक कार छोड़कर भाग गया। घटना की सूचना मिलते ही पुलिस वहां पहुंची, तो देखा कि कार के अंदर तीन युवतियां थीं, जो नशे में धुत्त थीं। पुलिस ने युवतियों को गिरफ्तार कर लिया है और कार चालक धर्मेंद्र रमेश पटेल की तलाश शुरू कर दी है। बताया गया है कि कार 100 की स्पीड में जा रही थी।
कौन हैं तीनों युवतियां
सुनयना दिलीप मूणीक, अवी डिथो केवी काथ, हंततुला सेलेने इंचुगेर। ये युवतियां यहां के एक स्पॉ में काम करती हैं। घायल युवकों को अस्पताल में भर्ती कराया गया है।
आगे की स्लाइड्स में देखें PHOTOS...
hin_Deva hin_Deva hin_Deva hin_Deva hin_Deva